title: Sklep Političnega in varnostnega odbora (SZVP) 2021/87. z dne 26. januarja 2021 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1613 (ATALANTA/1/2021)

text:
                  28.1.2021

                  SL

                  Uradni list Evropske unije

                  L 30/4

         SKLEP POLITIČNEGA IN VARNOSTNEGA ODBORA (SZVP) 2021/87.
         z dne 26. januarja 2021
         o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1613 (ATALANTA/1/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
         ob upoštevanju naslednjega:

                     (1)

                     Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje sklepov o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

                     (2)

                     PVO je 25. septembra 2019 sprejel Sklep (SZVP) 2019/1613 (2), s katerim je bil generalmajor Antonio PLANELLS PALAU imenovan za poveljnika operacije EU za Atalanto od 1. oktobra 2019.

                     (3)

                     Španija je predlagala, naj generalmajorja Antonia PLANELLSA PALAUA na položaju poveljnika operacije EU za Atalanto nasledi kontraadmiral Eugenio DÍAZ DEL RÍO.

                     (4)

                     Vojaški odbor EU je 17. decembra 2020 podprl imenovanje kontraadmirala Eugenia DÍAZA DEL RÍA za poveljnika operacije EU za Atalanto od 19. februarja 2021.

                     (5)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Kontraadmiral Eugenio DÍAZ DEL RÍO je od 19. februarja 2021 imenovan za poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

            Člen 2
            Sklep (SZVP) 2019/1613 se razveljavi.

            Člen 3
            Ta sklep se uporablja od 19. februarja 2021.

            V Bruslju, 26. januarja 2021

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 301, 12.11.2008, str. 33.

            (2)  Sklep Političnega in varnostnega odbora (SZVP) 2019/1613 z dne 25. septembra 2019 o imenovanju poveljnika operacije EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (ATALANTA/3/2019) (UL L 250, 30.9.2019, str. 84).


title: Sklep Sveta (EU) 2021/84 z dne 25. januarja 2021

text:
                  28.1.2021

                  SL

                  Uradni list Evropske unije

                  L 29/25

         SKLEP SVETA (EU) 2021/84
         z dne 25. januarja 2021

            o imenovanju člana in nadomestne članice Odbora regij na predlog Republike Estonije

         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga estonske vlade,
         ob upoštevanju naslednjega:

                     (1)

                     Svet je 10. decembra 2019, 20. januarja 2020, 3. februarja 2020 in 26. marca 2020 sprejel sklepe (EU) 2019/2157 (1), (EU) 2020/102 (2), (EU) 2020/144 (3) oziroma (EU) 2020/511 (4) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 8. junija 2020 sprejel Sklep (EU) 2020/766 (5) o imenovanju članov in nadomestnih članov Odbora regij za obdobje od 1. februarja 2020 do 25. januarja 2025. Svet je 30. julija 2020 sprejel Sklep (EU) 2020/1153 (6) o imenovanju članov in nadomestnih članov Odbora regij.

                     (2)

                     Zaradi preminutja Mikka PIKKMETSA se je sprostilo mesto člana Odbora regij.

                     (3)

                     Zaradi imenovanja Andresa JAADLE za člana Odbora regij se je sprostilo mesto nadomestnega člana –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se v Odbor regij imenujeta:

                        (a)

                        za člana:

                                    —

                                    Andres JAADLA, Representative of a local body with political accountability to an elected Assembly: Rakvere City Council;

                              in

                        (b)

                        za nadomestno članico:

                                    —

                                    Varje TIPP, Representative of a local body with political accountability to an elected Assembly: Pärnu City Council.

            Člen 2
            Ta sklep začne veljati na dan sprejetja.

            V Bruslju, 25. januarja 2021

                  Za Svet

                  Predsednik

               J. BORRELL FONTELLES

            (1)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).

            (3)  Sklep Sveta (EU) 2020/144 z dne 3. februarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 32, 4.2.2020, str. 16).

            (4)  Sklep Sveta (EU) 2020/511 z dne 26. marca 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 113, 8.4.2020, str. 18).

            (5)  Sklep Sveta (EU) 2020/766 z dne 8. junija 2020 o imenovanju članov in nadomestnih članov Odbora regij za obdobje od 1. februarja 2020 do 25. januarja 2025 (UL L 187, 12.6.2020, str. 3).

            (6)  Sklep Sveta (EU) 2020/1153 z dne 30. julija 2020 o imenovanju članov in nadomestnih članov Odbora regij (UL L 256, 5.8.2020, str. 12).


title: Sklep Sodišča z dne 2. februarja 2021 o praznikih in dela prostih dnevih ter sodnih počitnicah

text:
                  15.3.2021

                  SL

                  Uradni list Evropske unije

                  C 88/2

         SKLEP SODIŠČA
         z dne 2. februarja 2021
         o praznikih in dela prostih dnevih ter sodnih počitnicah
         (2021/C 88/02)
         SODIŠČE JE –
         ob upoštevanju člena 24(2), (4) in (6) Poslovnika,
         ker je zato treba določiti seznam praznikov in dela prostih dni ter sodnih počitnic –
         SKLENILO:

               Člen 1

            Prazniki in dela prosti dnevi v smislu člena 24(4) in (6) Poslovnika so:

                        —

                        novo leto,

                        —

                        velikonočni ponedeljek,

                        —

                        1. maj,

                        —

                        9. maj,

                        —

                        vnebohod,

                        —

                        binkoštni ponedeljek,

                        —

                        23. junij,

                        —

                        15. avgust,

                        —

                        1. november,

                        —

                        25. december,

                        —

                        26. december.

               Člen 2

            Med 1. novembrom 2021 in 31. oktobrom 2022 so sodne počitnice v smislu člena 24(2) in (6) Poslovnika:

                        —

                        božič 2021: od ponedeljka, 20. decembra 2021, do vključno nedelje, 9. januarja 2022,

                        —

                        velika noč 2022: od ponedeljka, 11. aprila 2022, do vključno nedelje, 24. aprila 2022,

                        —

                        poletje 2022: od sobote, 16. julija 2022, do vključno srede, 31. avgusta 2022.

               Člen 3

            Ta sklep začne veljati na dan objave v Uradnem listu Evropske unije.

            V Luxembourgu, 2. februarja 2021

                  Sodni tajnik

               A. CALOT ESCOBAR

                  Predsednik

               K. LENAERTS


title: Sklep Sveta (EU) 2021/675 z dne 20. aprila 2021 o pooblastilu za začetek pogajanj o spremembi Mednarodnega sporazuma o kakavu 2010

text:
                  27.4.2021

                  SL

                  Uradni list Evropske unije

                  L 144/1

         SKLEP SVETA (EU) 2021/675
         z dne 20. aprila 2021
         o pooblastilu za začetek pogajanj o spremembi Mednarodnega sporazuma o kakavu 2010
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 207(3) in prvega pododstavka člena 207(4) v povezavi s členom 218(3) in (4) Pogodbe,
         ob upoštevanju priporočila Evropske komisije,
         ob upoštevanju naslednjega:

                     (1)

                     Unija je pogodbenica Mednarodnega sporazuma o kakavu 2010 na podlagi Sklepa Sveta 2012/189/EU (1) in članica Mednarodne organizacije za kakav.

                     (2)

                     V skladu s členom 7 Mednarodnega sporazuma o kakavu Mednarodni svet za kakav izvaja ali organizira izvajanje vseh funkcij, ki so potrebne za izvajanje Mednarodnega sporazuma o kakavu. V skladu s členom 12 Mednarodnega sporazuma o kakavu se sklepi Mednarodnega sveta za kakav načeloma sprejemajo soglasno. Če soglasja ni, se sklepi sprejmejo s posebnim glasovanjem.

                     (3)

                     V skladu s členom 10 Mednarodnega sporazuma o kakavu imajo članice Mednarodne organizacije za kakav v Mednarodnem svetu za kakav skupaj 2000 glasov. Vsaka članica ima določeno število glasov, ki se vsako leto prilagodi v skladu z merili iz navedenega člena.

                     (4)

                     Sodelovanje v mednarodnem dogovoru kakavu je ob upoštevanju pomena tega sektorja za številne države članice in za gospodarstvo evropskega sektorja kakava v interesu Unije.

                     (5)

                     Tehnična delovna skupina, sestavljena tako iz držav proizvajalk kot tudi držav izvoznic, ki so članice Mednarodne organizacije za kakav, je opravila obsežno delo, da bi predstavila konkretne predloge za spremembo Mednarodnega sporazuma o kakavu. Članice Mednarodne organizacije za kakav so bile pozvane, naj predložijo predloge za začetek te tehnične analize, kot je to storila Unija. Mednarodni svet za kakav mora pod vodstvom Konference Združenih narodov za trgovino in razvoj začeti pogajanja za delni pregled Mednarodnega sporazuma o kakavu precej pred iztekom roka veljavnosti navedenega sporazuma, ki je 30. septembra 2022. Vsa področja Mednarodnega sporazuma o kakavu, ki jih je treba pregledati, morajo biti predmet uradnih pogajanj. Taka pogajanja naj bi se zaključila najpozneje 30. septembra 2022.

                     (6)

                     Vse spremembe, dogovorjene v uradnih pogajanjih, bi bilo treba sprejeti v skladu s postopkom iz člena 63 Mednarodnega sporazuma o kakavu. Na podlagi navedenega člena lahko Mednarodni svet za kakav s soglasjem ali, če soglasje ni doseženo, s posebnim glasovanjem pogodbenicam Mednarodnega sporazuma o kakavu priporoči spremembo navedenega sporazuma. Sprememba začne veljati v skladu s členom 63(1) Mednarodnega sporazuma o kakavu, ki zahteva, da določen odstotek pogodbenic Mednarodnega sporazuma o kakavu uradno priglasi sprejetje. V skladu s členom 4 Mednarodnega sporazuma o kakavu bi Unija kot članica Mednarodne organizacije za kakav in pogodbenica Mednarodnega sporazuma o kakavu morala imeti možnost sodelovati na pogajanjih za spremembo Mednarodnega sporazuma o kakavu.

                     (7)

                     Zato je primerno, da se Komisija pooblasti za začetek pogajanj za delni pregled Mednarodnega sporazuma o kakavu –

               SPREJEL NASLEDNJI SKLEP:

            Člen 1

               1.   Komisija je pooblaščena, da se v imenu Unije pogaja o spremembah Mednarodnega sporazuma o kakavu 2010.

               2.   Pogajanja potekajo na podlagi pogajalskih smernic Sveta, kakor so določene v Dodatku k temu sklepu.

            Člen 2
            Pogajanja potekajo v posvetovanju z Delovno skupino za primarne proizvode.

            Člen 3
            Ta sklep je naslovljen na Komisijo.

            V Bruslju, 20. aprila 2021

                  Za Svet

                  predsednica

               A. P. ZACARIAS

            (1)  Sklep Sveta 2012/189/EU z dne 26. marca 2012 o sklenitvi Mednarodnega sporazuma o kakavu 2010 (UL L 102, 12.4.2012, str. 1).


title: Sklep Sveta (SZVP) 2020/275 z dne 27. februarja 2020 o spremembi Sklepa (SZVP) 2019/1894 o omejevalnih ukrepih glede na nedovoljene dejavnosti vrtanja, ki jih Turčija izvaja v vzhodnem Sredozemlju

text:
                  27.2.2020

                  SL

                  Uradni list Evropske unije

                  LI 56/5

         SKLEP SVETA (SZVP) 2020/275
         z dne 27. februarja 2020
         o spremembi Sklepa (SZVP) 2019/1894 o omejevalnih ukrepih glede na nedovoljene dejavnosti vrtanja, ki jih Turčija izvaja v vzhodnem Sredozemlju
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 11. novembra 2019 sprejel Sklep (SZVP) 2019/1894 (1) o omejevalnih ukrepih glede na nedovoljene dejavnosti vrtanja, ki jih Turčija izvaja v vzhodnem Sredozemlju.

                     (2)

                     Evropski svet je 12. decembra 2019 izpostavil svoje prejšnje sklepe o Turčiji z dne 22. marca in 20. junija 2019. Ponovno je potrdil svoje sklepe z dne 17. in 18. oktobra 2019 v zvezi z nezakonitimi dejavnostmi vrtanja, ki jih Turčija izvaja v ciprski izključni ekonomski coni, ter nedvoumno potrdil solidarnost s Ciprom.

                     (3)

                     Ob upoštevanju navedenega in glede na dejstvo, da Turčija še naprej izvaja nedovoljene dejavnosti vrtanja v vzhodnem Sredozemlju, bi bilo treba dve osebi vključiti na seznam fizičnih in pravnih oseb, subjektov in organov iz Priloge k Sklepu (SZVP) 2019/1894.

                     (4)

                     Prilogo k Sklepu (SZVP) 2019/1894 bi bilo treba ustrezno spremeniti –

               SPREJEL NASLEDNJI SKLEP:

            Člen 1
            Priloga k Sklepu (SZVP) 2019/1894 se spremeni, kot je določeno v Prilogi k temu sklepu.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 27. februarja 2020

                  Za Svet

                  Predsednik

               D. HORVAT

            (1)  Sklep Sveta (SZVP) 2019/1894 z dne 11. novembra 2019 o omejevalnih ukrepih glede na nedovoljene dejavnosti vrtanja, ki jih Turčija izvaja v vzhodnem Sredozemlju (UL L 291, 12.11.2019, str. 47).

            PRILOGA
            Na seznam fizičnih in pravnih oseb, subjektov in organov iz Priloge k Sklepu (SZVP) 2019/1894 se dodata naslednji osebi:

                        Ime

                        Podatki za ugotavljanje istovetnosti

                        Razlogi

                        Datum uvrstitve na seznam

                        „1.

                        Mehmet Ferruh AKALIN

                        Datum rojstva: 9. 12. 1960
                        Št. potnega lista ali osebne izkaznice: 13571379758
                        Državljanstvo: turško
                        Spol: moški

                        Mehmet Ferruh Akalin je podpredsednik (pomočnik generalnega direktorja) in član upravnega odbora podjetja Turkish Petroleum Corporation (TPAO). Vodi njegove oddelke za raziskovanje, raziskave in razvoj ter informacijske tehnologije.
                        Kot podpredsednik TPAO in vodja njegovega oddelka za raziskovanje je Mehmet Ferruh Akalin odgovoren za načrtovanje, usmerjanje in izvajanje dejavnosti TPAO za iskanje ogljikovodikov na morju. To vključuje dejavnosti vrtanja TPAO, ki jih Republika Ciper ni odobrila in so navedene v nadaljevanju.
                        Te nedovoljene dejavnosti vrtanja so izvajala:

                                    (a)

                                    vrtalno plovilo TPAO ‚Yavuz‘ v teritorialnem morju Republike Ciper med julijem in septembrom 2019;

                                    (b)

                                    vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom, med oktobrom 2019 in januarjem 2020;

                                    (c)

                                    vrtalno plovilo TPAO ‚Fatih‘ v izključni ekonomski coni Republike Ciper, o kateri je slednja uradno obvestila Združene narode, v neposredni bližini njenega teritorialnega morja, od novembra 2019;

                                    (d)

                                    vrtalno plovilo TPAO ‚Fatih‘ na zahodnem območju izključne ekonomske cone Republike Ciper, o kateri je slednja uradno obvestila Združene narode, med majem in novembrom 2019.

                              TPAO je tudi najavila nadaljnje dejavnosti vrtanja, ki naj bi jih brez odobritve Republike Ciper med januarjem in majem 2020 izvajalo vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumih z Egiptom in Izraelom.

                        27.2.2020

                        2.

                        Ali Coscun NAMOGLU

                        Datum rojstva: 27. 11. 1956
                        Št. potnega lista ali osebne izkaznice: 11096919534
                        Državljanstvo: turško
                        Spol: moški

                        Ali Coscun Namoglu je namestnik direktorja oddelka za raziskovanje pri podjetju Turkish Petroleum Corporation (TPAO).
                        V tej vlogi je udeležen pri načrtovanju, usmerjanju in izvajanju dejavnosti TPAO za iskanje ogljikovodikov na morju. To vključuje dejavnosti vrtanja TPAO, ki jih Republika Ciper ni odobrila in so navedene v nadaljevanju.
                        Te nedovoljene dejavnosti vrtanja so izvajala:

                                    (a)

                                    vrtalno plovilo TPAO ‚Yavuz‘ v teritorialnem morju Republike Ciper med julijem in septembrom 2019;

                                    (b)

                                    vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom, med oktobrom 2019 in januarjem 2020;

                                    (c)

                                    vrtalno plovilo TPAO ‚Fatih‘ v izključni ekonomski coni Republike Ciper, o kateri je slednja uradno obvestila Združene narode, v neposredni bližini njenega teritorialnega morja, od novembra 2019;

                                    (d)

                                    vrtalno plovilo TPAO ‚Fatih‘ na zahodnem območju izključne ekonomske cone Republike Ciper, o kateri je slednja uradno obvestila Združene narode, med majem in novembrom 2019.

                              TPAO je tudi najavila nadaljnje dejavnosti vrtanja, ki naj bi jih brez odobritve Republike Ciper med januarjem in majem 2020 izvajalo vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumih z Egiptom in Izraelom.“

                        27.2.2020


title: Sklep Sveta (EU) 2020/272 z dne 20. februarja 2020 o podpisu, v imenu Evropske unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Sejšeli in njegovega protokola o izvajanju (2020–2026)

text:
                  28.2.2020

                  SL

                  Uradni list Evropske unije

                  L 60/3

         SKLEP SVETA (EU) 2020/272
         z dne 20. februarja 2020
         o podpisu, v imenu Evropske unije, in začasni uporabi Sporazuma o partnerstvu o trajnostnem ribištvu med Evropsko unijo in Republiko Sejšeli in njegovega protokola o izvajanju (2020–2026)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 Pogodbe v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Svet je 15. julija 2019 pooblastil Komisijo, da začne pogajanja z Republiko Sejšeli (v nadaljnjem besedilu: Sejšeli) za sklenitev novega sporazuma o partnerstvu o trajnostnem ribištvu med Evropsko unijo in Republiko Sejšeli (v nadaljnjem besedilu: Sporazum o partnerstvu) ter novega protokola o izvajanju k Sporazumu (v nadaljnjem besedilu: Protokol).

                     (2)

                     Pogajanja so se uspešno zaključila s parafiranjem Sporazuma o partnerstvu in Protokola dne 22. oktobra 2019.

                     (3)

                     Sporazum o partnerstvu razveljavlja Sporazum med Evropsko skupnostjo in Republiko Sejšeli o partnerstvu v ribiškem sektorju (1), ki je začel veljati 2. novembra 2007 za obdobje šestih let in ki se je podaljševal s tihim soglasjem, zato je še vedno veljaven.

                     (4)

                     Zadnji Protokol o izvajanju Sporazuma med Evropsko skupnostjo in Republiko Sejšeli o partnerstvu v ribiškem sektorju (2) je bil podpisan dne 18. decembra 2013 in se je začasno uporabljal od 18. januarja 2014. Potekel je 17. januarja 2020.

                     (5)

                     Cilj Sporazuma o partnerstvu in Protokola je Uniji in Sejšelom omogočiti tesnejše sodelovanje pri nadaljnjem spodbujanju razvoja trajnostne ribiške politike ter omogočiti odgovorno izkoriščanje ribolovnih virov na ribolovnem območju Sejšelov in v Indijskem oceanu, pri tem pa prispevati k dostojnim delovnim pogojem v ribiškem sektorju.

                     (6)

                     Sporazum o partnerstvu in Protokol bi morala začeti veljati čim prej glede na gospodarski pomen, povezan z ribolovnimi dejavnostmi Unije na ribolovnem območju Sejšelov, in glede na potrebo po čim večjem zmanjšanju prekinitev takih dejavnosti.

                     (7)

                     Da bi se omogočilo nadaljevanje ribolovnih dejavnosti plovil Unije, bi bilo treba Sporazum o partnerstvu in Protokol začasno uporabljati od njunega podpisa.

                     (8)

                     Zato bi bilo treba Sporazum o partnerstvu in Protokol podpisati in uporabljati začasno do zaključka postopkov, potrebnih za začetek njune veljavnosti. –

               SPREJEL NASLEDNJI SKLEP:

            Člen 1
            Podpis, v imenu Unije, Sporazuma o partnerstvu o trajnostnem ribištvu med Evropsko unijo in Republiko Sejšeli (v nadaljnjem besedilu: Sporazum o partnerstvu) ter Protokola o izvajanju Sporazuma o partnerstvu o trajnostnem ribištvu med Evropsko unijo in Republiko Sejšeli (2020–2026) (v nadaljnjem besedilu: Protokol) se odobri s pridržkom sklenitve navedenih aktov (3).

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma o partnerstvu in Protokola v imenu Unije.

            Člen 3
            Sporazum o partnerstvu in Protokol se začasno uporabljata od datuma njunega podpisa (4) do zaključka postopkov, potrebnih za začetek njune veljavnosti.

            Člen 4
            Ta sklep začne veljati na dan sprejetja.

            V Bruslju, 20. februarja 2020

                  Za Svet

                  Predsednica

               B. DIVJAK

            (1)  UL L 290, 20.10.2006, str. 2.

            (2)  Protokol o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Sejšeli o partnerstvu v ribiškem sektorju (UL L 4, 9.1.2014, str. 3).

            (3)  Glej stran 5 tega Uradnega lista.

            (4)  Generalni sekretariat Sveta v Uradnem listu Evropske unije objavi datum, od katerega se Sporazum o partnerstvu in Protokol začasno uporabljata.


title: Sklep Političnega in Varnostnega Odbora (SZVP) 2020/289 z dne 19. februarja 2020 o imenovanju poveljnika operacije EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (EUNAVFOR MED/1/2020)

text:
                  2.3.2020

                  SL

                  Uradni list Evropske unije

                  L 61/4

         SKLEP POLITIČNEGA IN VARNOSTNEGA ODBORA (SZVP) 2020/289
         z dne 19. februarja 2020
         o imenovanju poveljnika operacije EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (EUNAVFOR MED/1/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2015/778 z dne 18. maja 2015 o vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA) (1) in zlasti člena 6 Sklepa,
         ob upoštevanju naslednjega:

                     (1)

                     Svet je na podlagi člena 6(1) Sklepa (SZVP) 2015/778 Politični in varnostni odbor (PVO) pooblastil za sprejemanje sklepov o imenovanju poveljnika operacije EU v operaciji EUNAVFOR MED SOPHIA (v nadaljnjem besedilu: poveljnik operacije EU).

                     (2)

                     Svet je 18. maja 2015 sprejel Sklep (SZVP) 2015/778, s katerim je imenoval kontraadmirala Enrica CREDENDINA za poveljnika operacije EU.

                     (3)

                     Italijanski vojaški organi so predlagali imenovanje kontraadmirala Fabia AGOSTINIJA, da nadomesti kontraadmirala Enrica CREDENDINA kot poveljnika operacije EU.

                     (4)

                     Vojaški odbor Evropske unije je 3. februarja 2020 podprl ta predlog in se strinjal o imenovanju kontraadmirala Fabia AGOSTINIJA kot poveljnika operacije EU od 21. februarja 2020.

                     (5)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Kontraadmiral Fabio AGOSTINI je od 21. februarja 2020 imenovan za poveljnika operacije EU v vojaški operaciji Evropske unije v južnem delu osrednjega Sredozemlja (operacija EUNAVFOR MED SOPHIA).

            Člen 2
            Ta sklep začne veljati 21. februarja 2020.

            V Bruslju, 19. februarja 2020

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 122, 19.5.2015, str. 31.


title: Sklep Sveta (EU) 2020/286 z dne 27. februarja 2020 o stališču, ki se zastopa v imenu Evropske unije na triinšestdesetem zasedanju Komisije ZN za droge glede vključitve ene snovi na seznam snovi v tabeli I Konvencije Združenih narodov zoper nezakonit promet prepovedanih drog in psihotropnih snovi

text:
                  2.3.2020

                  SL

                  Uradni list Evropske unije

                  L 62/24

         SKLEP SVETA (EU) 2020/286
         z dne 27. februarja 2020
         o stališču, ki se zastopa v imenu Evropske unije na triinšestdesetem zasedanju Komisije ZN za droge glede vključitve ene snovi na seznam snovi v tabeli I Konvencije Združenih narodov zoper nezakonit promet prepovedanih drog in psihotropnih snovi
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Konvencija Združenih narodov zoper nezakonit promet prepovedanih drog in psihotropnih snovi iz leta 1988 (v nadaljnjem besedilu: Konvencija) je začela veljati 11. novembra 1990 in je bila v imenu Unije sklenjena s Sklepom Sveta 90/611/EGS (1).

                     (2)

                     V skladu s členom 12(2) do (7) Konvencije se v tabele Konvencije, v katerih so naštete predhodne sestavine za prepovedane droge, lahko dodajo snovi.

                     (3)

                     Na triinšestdesetem zasedanju od 2. do 6. marca 2020 na Dunaju bi morala Komisija ZN za droge sprejeti sklep o vključitvi ene nove snovi v tabelo I Konvencije.

                     (4)

                     Ustrezno je določiti stališče, ki naj se v imenu Unije sprejme v Komisiji ZN za droge, saj bo imel sklep pravni učinek v Uniji in bo lahko odločilno vplival na vsebino prava Unije, in sicer Uredbo Sveta (ES) št. 111/2005 (2) ter Uredbo (ES) št. 273/2004 Evropskega parlamenta in Sveta (3).

                     (5)

                     V skladu z oceno Mednarodne uprave za kontrolo narkotikov se metil alfa-fenilacetoacetat (MAPA) pogosto uporablja pri nezakoniti proizvodnji amfetamina in metamfetamina. Obstajajo dokazi, da količina in obseg nezakonite proizvodnje teh narkotičnih drog in psihotropnih snovi pomeni resno nevarnost za javno zdravje ali družbeni problem, zato je upravičeno, da se metil alfa-fenilacetoacetat (MAPA) umesti pod mednarodni nadzor. Nezakonita proizvodnja amfetamina in metamfetamina pomeni znatno nevarnost za javno zdravje in družbeni problem v Uniji. Incidenti v zvezi s trgovino z metil alfa-fenilacetoacetatom (MAPA) zajemajo vse večje količine in so vse bolj pogosti, organizirane kriminalne združbe v Uniji pa amfetamin in metamfetamin nezakonito izvažajo v tretje države.

                     (6)

                     Stališče Unije bi morale zastopati države članice Unije, ki so članice Komisije ZN za droge –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na triinšestdesetem zasedanju Komisije ZN za droge, je v Tabelo I Konvencije vključiti metil alfa-fenilacetoacetat (MAPA).

            Člen 2
            Stališče iz člena 1 izrazijo države članice Unije, ki so članice Komisije ZN za droge, pri čemer nastopijo skupaj.

            Člen 3
            Ta sklep začne veljati na dan sprejetja.

            V Bruslju, 27. februarja 2020

                  Za Svet

                  Predsednik

               D. HORVAT

            (1)  Sklep Sveta 90/611/EGS z dne 22. oktobra 1990 o sklenitvi v imenu Evropske gospodarske skupnosti Konvencije Združenih narodov zoper nezakonit promet prepovedanih drog in psihotropnih snovi (UL L 326, 24.11.1990, str. 56).

            (2)  Uredba Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Skupnostjo in tretjimi državami (UL L 22, 26.1.2005, str. 1).

            (3)  Uredba (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah (UL L 47, 18.2.2004, str. 1).


title: Sklep Sveta (EU) 2020/287 z dne 27. februarja 2020 o stališču, ki se v imenu Evropske unije zastopa v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 in 152, predlogov sprememb globalnih tehničnih predpisov št. 3, 6 in 16, predloga spremembe Konsolidirane resolucije R.E.5 ter predlogov za dovoljenja za pripravo spremembe globalnega tehničnega predpisa št. 6 in pripravo novega globalnega tehničnega predpisa o določitvi moči elektrificiranega vozila

text:
                  2.3.2020

                  SL

                  Uradni list Evropske unije

                  L 62/26

         SKLEP SVETA (EU) 2020/287
         z dne 27. februarja 2020
         o stališču, ki se v imenu Evropske unije zastopa v ustreznih odborih Ekonomske komisije Združenih narodov za Evropo glede predlogov sprememb pravilnikov ZN št. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 in 152, predlogov sprememb globalnih tehničnih predpisov št. 3, 6 in 16, predloga spremembe Konsolidirane resolucije R.E.5 ter predlogov za dovoljenja za pripravo spremembe globalnega tehničnega predpisa št. 6 in pripravo novega globalnega tehničnega predpisa o določitvi moči elektrificiranega vozila
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je s Sklepom Sveta 97/836/ES (1) pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (v nadaljnjem besedilu: Revidirani sporazum iz leta 1958). Revidirani sporazum iz leta 1958 je začel veljati 24. marca 1998.

                     (2)

                     Unija je s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (v nadaljnjem besedilu: Vzporedni sporazum). Vzporedni sporazum je začel veljati 15. februarja 2000.

                     (3)

                     V skladu s členom 1 Revidiranega sporazuma iz leta 1958 in členom 6 Vzporednega sporazuma lahko Svetovni forum UN/ECE za harmonizacijo pravilnikov o vozilih (WP.29) sprejme predloge sprememb pravilnikov ZN, sprejetih na podlagi Revidiranega sporazuma iz leta 1958 (v nadaljnjem besedilu: pravilniki ZN) št. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 in 152, predloge za spremembe globalnih tehničnih predpisov št. 3, 6 in 16, predlog sprememb Konsolidirane resolucije R.E.5 ter predloge za dovoljenja za pripravo spremembe globalnega tehničnega predpisa št. 6 in pripravo novega globalnega tehničnega predpisa o določitvi moči elektrificiranega vozila (DEVP), kot je primerno.

                     (4)

                     WP.29 naj bi na 180. zasedanju Svetovnega foruma, ki bo potekalo od 10. do 12. marca 2020, sprejel navedene akte v zvezi z upravnimi določbami in enotnimi tehničnimi predpisi za odobritev harmoniziranih tehničnih pravilnikov ZN in globalnih tehničnih predpiov za cestna vozila, opremo in dele, ki se lahko vgradijo v cestna vozila in/ali uporabijo na njih, ter v zvezi z globalnimi tehničnimi predpisi za navedena vozila, opremo in dele.

                     (5)

                     Primerno je določiti stališče, ki se v imenu Unije zastopa v WP.29 glede sprejetja predlogov pravilnikov ZN, saj bodo pravilniki ZN za Unijo zavezujoči in bodo lahko odločilno vplivali na vsebino prava Unije na področju homologacije vozil.

                     (6)

                     Direktiva 2007/46/ES Evropskega parlamenta in Sveta (3) je nadomestila homologacijske sisteme držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki, sprejeti na podlagi pravilnikov ZN, in sicer kot zahteve za homologacijo ali kot alternativa zakonodaji Unije. Od sprejetja Direktive 2007/46/ES se pravilniki ZN vedno bolj vključujejo v zakonodajo Unije.

                     (7)

                     Ob upoštevanju izkušenj in tehničnega razvoja je treba spremeniti ali dopolniti zahteve v zvezi z nekaterimi elementi ali lastnostmi, zajetimi v pravilnikih ZN št. 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 in 152. Poleg tega je treba spremeniti nekatere določbe globalnih tehničnih predpisov št. 3, 6 in 16. Nazadnje je treba sprejeti spremembe konsolidirane resolucije R.E.5 ter dovoljenja za pripravo spremembe globalnega tehničnega predpisa št. 6 in pripravo novega globalnega tehničnega predpisa o DEVP.

                     (8)

                     Delovni dokument WP.29 ECE/TRANS/WP.29/2020/25 zadeva predlog za Dopolnilo 2 Pravilnika ZN št. 144 (sistemi za klic v sili v primeru nesreče), ki še ni pripravljen za glasovanje v WP.29.

                     (9)

                     Delovni dokument WP.29 ECE/TRANS/WP.29/2020/2 zadeva predlog za Dopolnilo 1 sprememb 08 Pravilnika ZN št. 9 (hrup iz trikolesnih vozil). Glede na to, da Unija ne uporablja enotnih določb Pravilnika ZN št. 9, stališča Unije glede predloga ECE/TRANS/WP.29/2020/2 ni treba določiti –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa na 180. zasedanju WP.29, ki bo potekalo od 10. do 12. marca 2020, je, da se glasuje za predloge iz Priloge k temu sklepu.

            Člen 2
            Stališče, ki se v imenu Unije zastopa na 180. zasedanju WP.29, ki bo potekalo od 10. do 12. marca 2020, je, da se glasuje proti predlogu za Dopolnilo 2 Pravilnika ZN št. 144 (sistemi za klic v sili v primeru nesreče, delovni dokument ECE/TRANS/WP.29/2020/25).

            Člen 3
            Ta sklep začne veljati na dan sprejetja.

            V Bruslju, 27. februarja 2020

                  Za Svet

                  Predsednik

               D. HORVAT

            (1)  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) (UL L 346, 17.12.1997, str. 78).

            (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).

            (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).

            PRILOGA

                        Pravilnik št.

                        Naslov točke dnevnega reda

                        Referenčna št. dokumenta  (1)

                        10

                        Predlog Dopolnila 1 sprememb 06 Pravilnika ZN št. 10 (elektromagnetna združljivost)

                        ECE/TRANS/WP.29/2020/30

                        26

                        Predlog sprememb 04 Pravilnika ZN št. 26 (zunanji štrleči deli osebnih avtomobilov)

                        ECE/TRANS/WP.29/2020/26

                        26

                        Predlog Dopolnila 4 sprememb 03 Pravilnika ZN št. 26 (zunanji štrleči deli osebnih avtomobilov)

                        ECE/TRANS/WP.29/2020/15

                        28

                        Predlog Dopolnila 6 prvotnih sprememb Pravilnika ZN št. 28 (zvočne opozorilne naprave)

                        ECE/TRANS/WP.29/2020/3

                        46

                        Predlog Dopolnila 7 sprememb 04 Pravilnika ZN št. 46 (naprave za posredno gledanje)

                        ECE/TRANS/WP.29/2020/16

                        46

                        Predlog Dopolnila 8 sprememb 04 Pravilnika ZN št. 46 (naprave za posredno gledanje)

                        ECE/TRANS/WP.29/2020/17

                        48

                        Predlog novih sprememb 07 Pravilnika ZN št. 48 (vgradnja svetlobnih in svetlobno-signalnih naprav)

                        ECE/TRANS/WP.29/2020/36, WP.29‐180‐07

                        51

                        Predlog Dopolnila 6 sprememb 03 Pravilnika ZN št. 51 (hrup vozil kategorij M in N)

                        ECE/TRANS/WP.29/2020/4

                        55

                        Predlog sprememb 02 Pravilnika ZN št. 55 (mehanski sistemi za spenjanje)

                        ECE/TRANS/WP.29/2020/27

                        58

                        Predlog Dopolnila 1 sprememb 03 Pravilnika ZN št. 58 (zaščita pred podletom od zadaj)

                        ECE/TRANS/WP.29/2020/19

                        59

                        Predlog novih sprememb 03 Pravilnika ZN št. 59 (nadomestni sistemi za dušenje zvoka)

                        ECE/TRANS/WP.29/2020/7

                        62

                        Predlog sprememb 01 Pravilnika ZN št. 62 (zaščita pred nedovoljeno uporabo (mopedi/motorna kolesa))

                        ECE/TRANS/WP.29/2020/28

                        79

                        Predlog Dopolnila 2 sprememb 03 Pravilnika ZN št. 79 (krmilni sistemi)

                        ECE/TRANS/WP.29/2020/11

                        90

                        Predlog Dopolnila 5 sprememb 02 Pravilnika ZN št. 90 (nadomestni zavorni deli)

                        ECE/TRANS/WP.29/2020/8

                        106

                        Predlog Dopolnila 18 prvotnih sprememb Pravilnika ZN št. 106 (pnevmatike za kmetijska vozila)

                        ECE/TRANS/WP.29/2020/5

                        107

                        Predlog Dopolnila 9 sprememb 06 Pravilnika ZN št. 107 (vozila kategorij M2 in M3)

                        ECE/TRANS/WP.29/2020/12

                        107

                        Predlog Dopolnila 4 sprememb 07 Pravilnika ZN št. 107 (vozila kategorij M2 in M3)

                        ECE/TRANS/WP.29/2020/13

                        107

                        Predlog Dopolnila 3 sprememb 08 Pravilnika ZN št. 107 (vozila kategorij M2 in M3)

                        ECE/TRANS/WP.29/2020/14

                        110

                        Predlog Dopolnila 1 sprememb 04 Pravilnika ZN št. 110 (vozila, ki za pogon uporabljajo stisnjen zemeljski plin/utekočinjen zemeljski plin)

                        ECE/TRANS/WP.29/2020/20

                        110

                        Predlog Dopolnila 2 sprememb 04 Pravilnika ZN št. 110 (vozila, ki za pogon uporabljajo stisnjen zemeljski plin/utekočinjen zemeljski plin)

                        ECE/TRANS/WP.29/2020/21

                        117

                        Predlog Dopolnila 11 sprememb 02 Pravilnika ZN št. 117 (kotalni upor pnevmatik, kotalni hrup in oprijemljivost na mokrih površinah)

                        ECE/TRANS/WP.29/2020/6

                        121

                        Predlog dopolnila 4 sprememb 01 Pravilnika ZN št. 121 (označevanje upravljalnih elementov, kontrolnih svetilk in kazalnikov)

                        ECE/TRANS/WP.29/2020/22

                        122

                        Predlog Dopolnila 6 Pravilnika ZN št. 122 (ogrevalni sistemi)

                        ECE/TRANS/WP.29/2020/23

                        128

                        Predlog Dopolnila 10 prvotnih sprememb Pravilnika ZN št. 128

                        ECE/TRANS/WP.29/2020/31

                        144

                        Predlog Dopolnila 1 Pravilnika ZN št. 144 (sistemi za klic v sili v primeru nesreče)

                        ECE/TRANS/WP.29/2020/24

                        144

                        Predlog sprememb 01 Pravilnika ZN št. 144 (sistemi za klic v sili v primeru nesreče)

                        ECE/TRANS/WP.29/2020/29

                        148

                        Predlog Dopolnila 2 izvirne različice Pravilnika ZN št. 148 o svetlobno-signalnih napravah

                        ECE/TRANS/WP.29/2020/32

                        149

                        Predlog Dopolnila 2 izvirne različice Pravilnika ZN št. 149 o napravah za osvetlitev cestišča

                        ECE/TRANS/WP.29/2020/33

                        150

                        Predlog Dopolnila 2 izvirne različice Pravilnika ZN št. 150 o odsevnih napravah

                        ECE/TRANS/WP.29/2020/34

                        151

                        Predlog Dopolnila 1 Pravilnika ZN št. 151 (informacijski sistem za mrtve kote (BSIS))

                        ECE/TRANS/WP.29/2020/18, WP.29‐180‐05

                        152

                        Predlog Dopolnila 1 Pravilnika ZN št. 152 (napredni sistem za zaviranje v sili (AEBS) za vozila kategorij M1 in N1)

                        ECE/TRANS/WP.29/2020/9

                        152

                        Predlog sprememb 01 Pravilnika ZN št. 152 (napredni sistem za zaviranje v sili (AEBS) za vozila kategorij M1 in N1)

                        ECE/TRANS/WP.29/2020/10

                        Globalni tehnični predpis št.

                        Naslov točke dnevnega reda

                        Referenčna št. dokumenta

                        3

                        Predlog spremembe 4 globalnega tehničnega predpisa št. 3 (zaviranje motornih koles)
                        Predlog tehničnega poročila za spremembo 4 globalnega tehničnega predpisa št. 3 (zaviranje motornih koles)
                        Dovoljenje za pripravo sprememb globalnega tehničnega predpisa št. 3

                        ECE/TRANS/WP.29/2020/47
                        ECE/TRANS/WP.29/2020/48
                        ECE/TRANS/WP.29/AC.3/47

                        6

                        Predlog spremembe 2 globalnega tehničnega predpisa št. 6 (varnostna zasteklitev)
                        Predlog tehničnega poročila za spremembo 2 globalnega tehničnega predpisa št. 6 (varnostna zasteklitev)
                        Dovoljenje za pripravo sprememb globalnega tehničnega predpisa št. 6

                        ECE/TRANS/WP.29/2020/43
                        ECE/TRANS/WP.29/2020/44
                        ECE/TRANS/WP.29/AC.3/52

                        6

                        Predlog spremembe 3 globalnega tehničnega predpisa št. 6 (varnostna zasteklitev)
                        Predlog tehničnega poročila za spremembo 3 globalnega tehničnega predpisa št. 6 (varnostna zasteklitev)
                        Dovoljenje za pripravo spremembe globalnega tehničnega predpisa št. 6

                        ECE/TRANS/WP.29/2020/45
                        ECE/TRANS/WP.29/2020/46
                        ECE/TRANS/WP.29/AC.3/52

                        16

                        Predlog spremembe 2 globalnega tehničnega predpisa št. 16 (pnevmatike)
                        Predlog tehničnega poročila za spremembo 2 globalnega tehničnega predpisa št. 16 (pnevmatike)
                        Dovoljenje za pripravo sprememb globalnega tehničnega predpisa št. 16

                        ECE/TRANS/WP.29/2020/41
                        ECE/TRANS/WP.29/2020/42
                        ECE/TRANS/WP.29/AC.3/48/Rev.1

                        Resolucija št.

                        Naslov točke dnevnega reda

                        Referenčna št. dokumenta

                        R.E.5

                        Predlog spremembe 5 konsolidirane resolucije o skupnih specifikacijah za kategorije svetlobnega vira (R.E.5)

                        ECE/TRANS/WP.29/2020/37

                        Razno

                        Naslov točke dnevnega reda

                        Referenčna št. dokumenta

                        Dovoljenje za pripravo spremembe globalnega tehničnega predpisa št. 6 (varnostna zasteklitev)

                        ECE/TRANS/WP.29/AC.3/55

                        Revidirano dovoljenje za pripravo novega globalnega tehničnega predpisa o določitvi moči elektrificiranega vozila (DEVP)

                        ECE/TRANS/WP.29/AC.3/53/Rev.1

               (1)  Vsi dokumenti, navedeni v preglednici, so na voljo na: http://www.unece.org/trans/main/wp29/wp29wgs/wp29gen/gen2020.html.


Odločba Komisije z dne 28/02/2020 o razglasitvi združljivosti koncentracije s skupnim trgom (Zadeva št. COMP/M.9713 - EQT / RECOVER) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 20/02/2020 o razglasitvi združljivosti koncentracije s skupnim trgom (Zadeva št. COMP/M.9707 - APERAM ALLOYS IMPHY / TEKNA PLASMA EUROPE / IMPHYTEK POWDERS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 18/02/2020 o razglasitvi združljivosti koncentracije s skupnim trgom (Zadeva št. COMP/M.9638 - HYUNDAI MOTOR GROUP / APTIV / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/02/2020 o razglasitvi združljivosti koncentracije s skupnim trgom (Zadeva št. COMP/M.9768 - OFL / TRENITALIA / ILSA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 25/02/2020 o razglasitvi združljivosti koncentracije s skupnim trgom (Zadeva št. COMP/M.9751 - ELLIOTT / APOLLO / EP ENERGY) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Komisije z dne 2. marca 2020 o praznikih in dela prostih dneh v letu 2021 2020/C 69/05

text:
                  3.3.2020

                  SL

                  Uradni list Evropske unije

                  C 69/8

         SKLEP KOMISIJE
         z dne 2. marca 2020
         o praznikih in dela prostih dneh v letu 2021
         (2020/C 69/05)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije, ki jih določa Uredba Sveta (EGS, Euratom, ESPJ) št. 259/68 (1), in zlasti člena 61 navedenih kadrovskih predpisov ter členov 16 in 91 Pogojev za zaposlitev drugih uslužbencev Evropske unije,
         ob upoštevanju skupnih predpisov, ki določajo seznam praznikov in dela prostih dni za uradnike Evropskih skupnosti (2), in zlasti tretjega odstavka člena 1 navedenih predpisov,
         ob upoštevanju naslednjega:

                     (1)

                     Na podlagi člena 61 Kadrovskih predpisov za uradnike Evropske unije ter členov 16 in 91 Pogojev za zaposlitev drugih uslužbencev Evropske unije bi bilo treba sprejeti seznam praznikov in dela prostih dni v letu 2021, ki se priznajo uradnikom in uslužbencem v Bruslju in Luxembourgu.

                     (2)

                     Leta 2021 je velikonočna nedelja 4. aprila.

                     (3)

                     Leta 2021 je 23. december četrtek.

                     (4)

                     S kolegijem vodij uprav je bilo 6. novembra 2019 opravljeno posvetovanje za mnenje glede seznama praznikov in dela prostih dni v letu 2021 –

               SKLENILA:

            Člen 1
            Prazniki in dela prosti dnevi v letu 2021, ki se priznajo uradnikom in drugim uslužbencem v Bruslju in Luxembourgu, so določeni, kot sledi:

                        1. januar

                        petek, novo leto

                        1. april

                        veliki četrtek

                        2. april

                        veliki petek

                        5. april

                        velikonočni ponedeljek

                        13. maj

                        četrtek, vnebohod

                        14. maj

                        petek, dan po vnebohodu

                        24. maj

                        binkoštni ponedeljek

                        23. junij*

                        sreda, luksemburški dan državnosti
                        *prizna se uradnikom in drugim uslužbencem v Luxembourgu

                        21. julij*

                        sreda, belgijski dan državnosti
                        *prizna se uradnikom in drugim uslužbencem v Bruslju

                        1. november

                        ponedeljek, vsi sveti

                        2. november

                        torek, dan spomina na mrtve

                        od 23. decembra
                        do
                        31. decembra

                                    četrtek

                                    )
                                    ) sedem dni ob koncu leta

                                    petek

                                    )

                           SKUPAJ

                           17 dni

            Člen 2
            Delo spet začne normalno potekati v ponedeljek, 3. januarja 2022.

            V Bruslju, 2. marca 2020

                  Za Komisijo

               Johannes HAHN

                  Član Komisije

            (1)  UL L 56, 4.3.1968, str. 1.

            (2)  Prečiščena različica kadrovskih predpisov, ki so jo objavile službe Komisije januarja 2003, str. IV-2.


title: Sklep Sveta (EU) 2020/276 z dne 17. februarja 2020 o sklenitvi Protokola med Evropsko unijo, Islandijo in Kraljevino Norveško k Sporazumu med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil, vložene v državi članici, na Islandiji ali na Norveškem, v zvezi z dostopom do sistema Eurodac za namene kazenskega pregona

text:
                  3.3.2020

                  SL

                  Uradni list Evropske unije

                  L 64/1

         SKLEP SVETA (EU) 2020/276
         z dne 17. februarja 2020
         o sklenitvi Protokola med Evropsko unijo, Islandijo in Kraljevino Norveško k Sporazumu med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil, vložene v državi članici, na Islandiji ali na Norveškem, v zvezi z dostopom do sistema Eurodac za namene kazenskega pregona
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti točke (a) člena 87(2) in točke (a) prvega pododstavka člena 88(2) v povezavi s točko (a) drugega pododstavka člena 218(6) Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:

                     (1)

                     V skladu s Sklepom Sveta (EU) 2019/394 (2) je bil 24. oktobra 2019 podpisan Protokol med Evropsko unijo, Islandijo in Kraljevino Norveško k Sporazumu med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil, vložene v državi članici, na Islandiji ali na Norveškem, v zvezi z dostopom do sistema Eurodac za namene kazenskega pregona (v nadaljnjem besedilu: Protokol), s pridržkom njegove poznejše sklenitve.

                     (2)

                     Za podporo in okrepitev policijskega sodelovanja med pristojnimi organi držav članic ter organi Islandije in Norveške zaradi preprečevanja, odkrivanja in preiskovanja terorističnih dejanj in drugih hudih kaznivih dejanj je potrebno posredovanje Unije, da se Islandiji in Norveški omogoči sodelovanje pri vidikih sistema Eurodac, povezanih s kazenskim pregonom.

                     (3)

                     Protokol bi bilo treba odobriti.

                     (4)

                     Uredba (EU) št. 603/2013 Evropskega parlamenta in Sveta (3) je zavezujoča za Združeno kraljestvo in Irsko, zato sodelujeta pri sprejetju tega sklepa.

                     (5)

                     V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

               SPREJEL NASLEDNJI SKLEP:

            Člen 1
            Protokol med Evropsko unijo, Islandijo in Kraljevino Norveško k Sporazumu med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil, vložene v državi članici, na Islandiji ali na Norveškem, v zvezi z dostopom do sistema Eurodac za namene kazenskega pregona, se odobri v imenu Unije (4).

            Člen 2
            Predsednik Sveta v imenu Unije pošlje uradno obvestilo iz člena 4(1) Protokola.

            Člen 3
            Ta sklep začne veljati dan po objavi v Uradnem listu Evropske unije.

            V Bruslju, 17. februarja 2020

                  Za Svet

                  Predsednik

               J. BORRELL FONTELLES

            (1)  Odobritev z dne 15. januarja 2020 (še ni objavljena v Uradnem listu).

            (2)  Sklep Sveta (EU) 2019/394 z dne 7. marca 2019 o podpisu, v imenu Evropske unije, Protokola med Evropsko unijo, Islandijo in Kraljevino Norveško k Sporazumu med Evropsko skupnostjo in Republiko Islandijo ter Kraljevino Norveško o kriterijih in mehanizmih za določitev države, odgovorne za obravnavo prošnje za azil, vložene v državi članici, na Islandiji ali na Norveškem, v zvezi z dostopom do sistema Eurodac za namene kazenskega pregona (UL L 71, 13.3.2019, str. 7).

            (3)  Uredba (EU) št. 603/2013 Evropskega parlamenta in Sveta z dne 26. junija 2013 o vzpostavitvi sistema Eurodac za primerjavo prstnih odtisov zaradi učinkovite uporabe Uredbe (EU) št. 604/2013 o vzpostavitvi meril in mehanizmov za določitev države članice, odgovorne za obravnavanje prošnje za mednarodno zaščito, ki jo v eni od držav članic vloži državljan tretje države ali oseba brez državljanstva, in o zahtevah za primerjavo s podatki iz sistema Eurodac, ki jih vložijo organi kazenskega pregona držav članic in Europol za namene kazenskega pregona, ter o spremembi Uredbe (EU) št. 1077/2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (UL L 180, 29.6.2013, str. 1).

            (4)  UL L 64, 3.3.2020, str. 3.


title: Sklep Evropskega organa za vrednostne papirje in trge (EU) 2020/525 z dne 16. marca 2020, da morajo fizične ali pravne osebe, ki imajo neto kratke pozicije, začasno znižati pragove za priglasitev neto kratkih pozicij v zvezi z izdanim kapitalom družb, katerih delnice so bile uvrščene v trgovanje na reguliranem trgu, in če presegajo določen prag, obvestiti pristojne organe v skladu s točko (a) člena 28(1) Uredbe (EU) št. 236/2012 Evropskega parlamenta in Sveta

text:
                  15.4.2020

                  SL

                  Uradni list Evropske unije

                  L 116/5

         SKLEP EVROPSKEGA ORGANA ZA VREDNOSTNE PAPIRJE IN TRGE (EU) 2020/525
         z dne 16. marca 2020,
         da morajo fizične ali pravne osebe, ki imajo neto kratke pozicije, začasno znižati pragove za priglasitev neto kratkih pozicij v zvezi z izdanim kapitalom družb, katerih delnice so bile uvrščene v trgovanje na reguliranem trgu, in če presegajo določen prag, obvestiti pristojne organe v skladu s točko (a) člena 28(1) Uredbe (EU) št. 236/2012 Evropskega parlamenta in Sveta
         ODBOR NADZORNIKOV EVROPSKEGA ORGANA ZA VREDNOSTNE PAPIRJE IN TRGE JE –
         ob upoštevanju Pogodbe o delovanju Evropske unije,
         ob upoštevanju Sporazuma o Evropskem gospodarskem prostoru, zlasti Priloge IX Sporazuma,
         ob upoštevanju Uredbe (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (1), zlasti člena 9(5), člena 43(2) in člena 44(1) Uredbe,
         ob upoštevanju Uredbe (EU) št. 236/2012 Evropskega parlamenta in Sveta z dne 14. marca 2012 o prodaji na kratko in določenih vidikih poslov kreditnih zamenjav (2) in zlasti člena 28 Uredbe,
         ob upoštevanju Delegirane uredbe Komisije (EU) št. 918/2012 z dne 5. julija 2012 o dopolnitvi Uredbe (EU) št. 236/2012 Evropskega parlamenta in Sveta o prodaji na kratko in določenih vidikih poslov kreditnih zamenjav v zvezi z opredelitvami pojmov, izračunom neto kratkih pozicij, kritimi posli kreditnih zamenjav državnih vrednostnih papirjev, pragovi za priglasitev, pragovi likvidnosti za odložitev omejitev, znatnimi padci vrednosti finančnih instrumentov in neugodnimi dogodki (3), zlasti člena 24 Delegirane uredbe,
         ob upoštevanju naslednjega:
         1.   UVOD

                     (1)

                     Na podlagi tega sklepa organ ESMA od fizičnih in pravnih oseb, ki imajo neto kratke pozicije v zvezi z delnicami, ki so bile uvrščene v trgovanje na reguliranem trgu, zahteva, da pristojnim organom priglasijo podrobnosti o vseh takih pozicijah, če pozicija doseže ali preseže 0,1 % izdanega kapitala.

                     (2)

                     Ukrep, ki izhaja iz sklepa organa ESMA, se nanaša na to, da morajo pristojni nacionalni organi in organ ESMA zaradi nedavnih izjemnih dogodkov na finančnih trgih poznati neto kratke pozicije, ki so jih sklenili udeleženci na trgu v zvezi z delnicami, ki so bile uvrščene v trgovanje na reguliranem trgu.

               2.   ZMOŽNOST UKREPA OBVLADATI ZADEVNE GROŽNJE IN ČEZMEJNI UČINKI (ČLEN 28(2)(A) UREDBE (EU) ŠT. 236/2012)

         (a)   Ogroženost pravilnega delovanja in integritete finančnih trgov

                     (3)

                     Izbruh pandemije COVID-19 ima resne škodljive vplive na realno gospodarstvo in finančne trge EU. V zvezi s tem so trgi lastniških vrednostnih papirjev v EU od 20. februarja 2020 izgubili 30 % (slika 1), vsi sektorji in vrste izdajateljev pa so utrpeli hud padec cen delnic.

                     (4)

                     Organ ESMA meni, da te škodljive okoliščine resno ogrožajo pravilno delovanje in integriteto finančnih trgov. Gibanja cen so povezana s širjenjem pandemije COVID-19 v EU, s čimer se je zelo povečala občutljivost finančnih trgov EU. Obstaja jasno tveganje, da se bo to tržno gibanje zniževanja v naslednjih dneh in tednih nadaljevalo. Takšni hudi padci cen spodkopavajo mehanizme določanja cen ter s tem ogrožajo integriteto in pravilno delovanje trgov.

                     (5)

                     Hkrati pa hude izgube vplivajo tudi na tržno zaupanje. Zaradi manjšega zaupanja sta ogrožena pravilno delovanje in integriteta trgov, saj lahko pride do nadaljnje nestanovitnosti in strmega padca cen.

                     (6)

                     V tem smislu, kot je nadalje pojasnjeno v oddelku 3 v nadaljevanju, lahko prodaja na kratko prispeva k povečanju nestanovitnosti cen in povečanju tržnih izgub.

                     (7)

                     V okviru pristojnosti organa ESMA se s predlaganim ukrepom od fizičnih ali pravnih oseb, ki imajo neto kratke pozicije v delnicah, ki so bile uvrščene v trgovanje na reguliranem trgu, zahteva, da pristojnim nacionalnim organom poročajo ob nižjem pragu, kot je bil določen s členom 5 Uredbe (EU) št. 236/2012. Tako bodo lahko pristojni nacionalni organi in organ ESMA lažje ustrezno ocenili okoliščine in se odzvali, če bi bilo zaradi integritete, pravilnega delovanja in stabilnosti trgov potrebno strožje ukrepanje.

               (b)   Grožnja stabilnosti celotnega finančnega sistema Unije ali njegovega dela

                     (8)

                     Kot je ECB pojasnila v svojem pregledu finančne stabilnosti (Financial Stability Review (4)), je finančna stabilnost dosežena, če finančni sistem (ki ga sestavljajo finančni posredniki, trgi in tržna infrastruktura) zmore prenesti nepredvidene dogodke in finančna neravnovesja. Precejšen pritisk na prodajo in nenavadna nestanovitnost cen delnic sta že dve dejstvi, ki si ju lahko nadejamo tudi v prihodnje. V takih okoliščinah lahko udeleženci na trgu sklenejo nove kratke pozicije, da bi ustvarili dobiček iz nadaljnjega padca cen, kar lahko še poveča padce iz prejšnjih tednov. Organ ESMA meni, da sedanje okoliščine na trgu znatno ogrožajo finančno stabilnost Unije.

                     (9)

                     Zaradi navedenega padca cen je velika večina ali celo vse delnice, ki so bile uvrščene v trgovanje na reguliranem trgu, v položaju negotovosti, v katerem bi lahko nadaljnji padci cen, ki niso posledica dodatnih temeljnih informacij, imeli izredno negativne posledice.

                     (10)

                     Na tej stopnji razvoja dogodkov, ko na trge priteka vse več informacij o Covid-19, je lahko sprejetje ukrepov najučinkovitejši način, saj bo pristojnim nacionalnim organom omogočilo boljše spremljanje tržnih gibanj in natančnejše nadaljnje ukrepanje.

                     (11)

                     Organ ESMA meni, da je znižanje pragov za poročanje predhodni ukrep, ki je v teh izrednih okoliščinah bistvenega pomena za spremljanje razvoja na trgih. S tem ukrepom bo mogoče oceniti in morebitno postopno uvesti nadaljnje regulativne ukrepe, če se izkaže, da bodo potrebni.

               (c)   Čezmejni učinki

                     (12)

                     Zgoraj opisane grožnje integriteti trga, pravilnemu delovanju trga in finančni stabilnosti se nanašajo na celotno EU. Od 20. februarja 2020 je indeks EUROSTOXX 50, ki pokriva 50 uveljavljenih izdajateljev (blue chip) iz 11 (5) držav euroobmočja, padel za približno 30 % (slika 1). Poleg tega je bilo učinek nenavadnega pritiska na prodajo zaznati tudi pri glavnih indeksih na trgih EU (slika 2).

                     (13)

                     Ker so ogroženi finančni trgi vseh držav članic EU, so čezmejni učinki še posebno resni.

               3.   NOBEN PRISTOJNI ORGAN NI SPREJEL UKREPOV ZA OBVLADOVANJE OGROŽENOSTI ALI PA JE EDEN ALI VEČ PRISTOJNIH ORGANOV SPREJELO UKREPE, KI NE OBVLADUJEJO OGROŽENOSTI V ZADOSTNI MERI (ČLEN 28(2)(B) UREDBE (EU) ŠT. 236/2012).

                     (14)

                     Eden od pogojev, da lahko organ ESMA sprejme tak ukrep, je, da pristojni organi niso sprejeli ukrepov, s katerimi bi obvladali ogroženost, ali pa ukrepi, ki so jih sprejeli, ne zadostujejo za obvladovanje ogroženosti.

                     (15)

                     Na podlagi pomislekov glede integritete trgov, pravilnega delovanja trgov in finančne stabilnosti, opisanih v tem sklepu, so se nekateri pristojni nacionalni organi posvetovali ali sprejeli ukrepe za omejitev prodaje delnic na kratko.

                     (16)

                     V Španiji je Comisión Nacional del Mercado de Valores uvedla začasno prepoved prodaje na kratko, ki velja za 69 delnic (6), ki kotirajo na več španskih mestih trgovanja. Omejitev je bila uvedena na podlagi člena 23 Uredbe (EU) št. 236/2012 in se nanaša na padec cen, ki presega 10 %, za nelikvidne delnice pa, ki presega 20 %, kot so jih te delnice dosegle 12. marca 2020. Prepoved se nanaša na trgovalni dan 13. marca 2020 in ni bila podaljšana.

                     (17)

                     V Italiji je Commissione Nazionale per le Società e la Borsa uvedla začasno prepoved prodaje na kratko glede 85 delnic (7), ki kotirajo na trgu MTA Borsa Italiana. Prepoved je bila sprejeta na podlagi člena 23 Uredbe (EU) št. 236/2012 in se nanaša na padec cen, ki presega 10 %, kot so jih zadevne delnice dosegle 12. marca 2020. Prepoved se nanaša na trgovalni dan 13. marca 2020 in ni bila podaljšana.

                     (18)

                     Obema ukrepoma je 13. marca 2020 sledil tudi ukrep v Nemčiji na Tradegate Exchange in v Združenem kraljestvu (8), kjer se je začasna prepoved nanašala na 154 instrumentov.

                     (19)

                     Take začasne omejitve prodaje na kratko v skladu s členom 23 Uredbe (EU) št. 236/2012 niso mogle obvladati nadaljnje ogroženosti, saj so veljale le za en trgovalni dan.

                     (20)

                     Po izteku zgoraj navedenih začasnih ukrepov, sprejetih v Italiji in Španiji, v EU niso bili sprejeti nobeni nadaljnji ukrepi na podlagi Uredbe (EU) št. 236/2012, na dan izdaje tega sklepa pa ni v veljavi noben tak ukrep.

                     (21)

                     V času sprejetja tega sklepa noben pristojni organ ni sprejel ukrepov za izboljšanje svojega pregleda nad prodajami na kratko z uveljavitvijo nižjih pragov za poročanje.

                     (22)

                     Glede na zgoraj navedeno ogroženost, ki se nanaša na celotno EU, je postalo očitno, da informacije, ki jih prejemajo pristojni nacionalni organi, v trenutnih poostrenih razmerah na trgu ne zadoščajo. Organ ESMA meni, da bi z znižanjem praga za poročanje vsem pristojnim nacionalnim organom v EU in organu ESMA zagotovili dostop do najustreznejšega možnega nabora podatkov, da lahko spremljajo tržna gibanja ter da lahko po potrebi sprejmejo nadaljnje ukrepe.

                     (23)

                     Pri sprejetju tega ukrepa organ ESMA tudi meni, da bi se moral novi prag za priglasitev začel uporabljati takoj po objavi ukrepa na spletni strani organa ESMA, kot je predvideno v členu 28(9) Uredbe (EU) št. 236/2012.

               4.   UČINKOVITOST UKREPA (ČLEN 28(3)(A) UREDBA (EU) ŠT. 236/2012)

                     (24)

                     Organ ESMA mora upoštevati tudi, v kolikšnem obsegu ukrep pomembno zmanjša ogroženost.

                     (25)

                     Organ ESMA je analiziral okoliščine v preteklih trgovalnih dneh na mestih trgovanja, zlasti od 9. marca 2020 naprej (slika 1), ter v kolikšni meri sta ogroženi integriteta trgov in finančna stabilnost v Uniji, pa tudi, ali ukrep organa ESMA učinkovito obvlada ogroženost s pristopom, usmerjenim v prihodnost.

               (a)   Ukrep pomembno obvladuje grožnjo pravilnemu delovanju in integriteti finančnih trgov

                     (26)

                     Organ ESMA meni, da so trgi kljub izjemnim izgubam, ki so od 20. februarja 2020 nastale pri trgovanju z delnicami na reguliranih trgih, zlasti od 9. marca 2020, pravilno delovali in da se je integriteta trgov večinoma ohranila.

                     (27)

                     Na podlagi navedenega in na ta dan organ ESMA meni, da je ta sklep sorazmeren glede na trenutne okoliščine.

                     (28)

                     Glede na stalen pritisk na prodajo zaradi nadaljnjega razvoja dogodkov, ki bi lahko vplivali na izredno širok nabor izdajateljev iz raznih sektorjev v vseh državah članicah, pa so trgi kljub temu zelo ranljivi.

                     (29)

                     V okoliščinah hudih pritiskov na prodajo in nestanovitnosti trgov lahko prodaja na kratko in naraščanje kratkih pozicij okrepi gibanje zniževanja, ki so že prisotni na finančnih trgih. Čeprav ima lahko prodaja na kratko v drugačnih okoliščinah pozitivno funkcijo pri opredeljevanju prave vrednosti izdajateljev, pa v trenutnih razmerah dodatno ogroža pravilno delovanje in integriteto trgov.

                     (30)

                     Organ ESMA meni, da pristojni nacionalni organi in organ ESMA brez takega ukrepa trenutno ne bi mogli ustrezno spremljati trga v sedanjem tržnem okolju, v katerem bi lahko sklepanje kratkih pozicij še okrepilo znaten pritisk na prodajo in neobičajno nestanovitnost (slika 1) cen delnic Unije, ki so bile uvrščene v trgovanje na reguliranih trgih. Glede na horizontalni učinek sedanjih izrednih razmer, ki vplivajo na širok nabor delnic v vsej Uniji, je padec cen delnic lahko zlasti posledica dodatnega pritiska na prodajo zaradi prodaje na kratko in povečanih neto kratkih pozicij, ki ne bi presegle trenutnega praga za priglasitev pristojnim nacionalnim organom in zato ne bi bile zaznane.

                     (31)

                     Zato morajo biti pristojni nacionalni organi in organ ESMA takoj, ko je to mogoče, obveščeni, da udeleženci na trgu sklepajo prodaje na kratko in da naraščajo neto kratke pozicije, da se po potrebi prepreči, da bi navedene pozicije sprožile kaskado naročil za prodajo, s čimer bi se vrednost nadalje znatno zmanjšala. Iz istega razloga organ ESMA meni, da je ustrezno ohraniti prag za objavo iz člena 6 Uredbe (EU) št. 236/2012, vendar redno spremlja razmere na trgu in bo sprejel nadaljnje ukrepe, če bo to potrebno.

               (b)   Ukrep znatno obvladuje grožnjo stabilnosti celotnega finančnega sistema Unije ali njegovega dela

                     (32)

                     Kot je opisano zgoraj, sta bila za trgovanje z delnicami po 20. februarju 2020 in zlasti po 9. marcu 2020 značilna znaten pritisk na prodajo in nenavadna nestanovitnost, kar je povzročilo resen padec vrednosti, ki je prizadel izdajatelje iz vseh sektorjev.

                     (33)

                     Nezmanjšan pritisk na prodajo delnic bank in drugih finančnih institucij ter številnih izdajateljev iz vseh sektorjev lahko ogrozi finančno stabilnost ene ali več držav članic in ne nazadnje finančnega sistema v Uniji.

                     (34)

                     Poleg tega organ ESMA meni, da lahko znaten padec vrednosti in izredna nestanovitnost, zlasti od 9. marca 2020 naprej, zmanjša zaupanje udeležencev na trgu in javnosti na splošno v delovanje finančnega sistema.

                     (35)

                     To tveganje izhaja tudi iz številnih ukrepov, sprejetih v preteklih dneh na ravni držav članic in Unije za stabilizacijo finančnega sistema ter gospodarstva kot celote.

                     (36)

                     Kot izhaja iz zgoraj navedenega, prodaja na kratko in naraščanje pomembnih neto kratkih pozicij lahko okrepi pritisk na prodajo in trend zmanjševanja, ki trenutno ogroža trge, to pa ima lahko izredno negativne učinke na finančno stabilnost finančnih institucij in družb iz drugih sektorjev. V tem smislu bi omejitve podatkov, ki jih prejmejo pristojni nacionalni organi in organ ESMA, zmanjšale njihovo zmožnost obravnave morebitnih negativnih učinkov na gospodarstvo in ne nazadnje na finančno stabilnost Unije kot celote.

                     (37)

                     Ukrep organa ESMA o začasnem znižanju pragov za poročanje o neto kratkih pozicijah pristojnim nacionalnim organom obravnava to grožnjo stabilnosti delov ali celotnega finančnega sistema Unije.

               (c)   Izboljšanje zmožnosti pristojnih organov za spremljanje ogroženosti

                     (38)

                     V običajnih razmerah na trgu pristojni nacionalni organi spremljajo vsako ogroženost zaradi prodaje na kratko in naraščanja neto kratkih pozicij z nadzornimi orodji na podlagi zakonodaje Unije, zlasti z obveznostjo poročanja glede neto kratkih pozicij iz Uredbe (EU) št. 236/2012 (9).

                     (39)

                     Vendar pa morajo pristojni nacionalni organi in organ ESMA zaradi trenutnih razmer na trgu okrepiti dejavnosti spremljanja skupnih neto kratkih pozicij delnic, ki so uvrščene v trgovanje na reguliranih trgih. Zato je bistvenega pomena, da se zagotovi, da pristojni nacionalni organi prejemajo poročila takoj ob začetku naraščanja neto kratkih pozicij in ne šele na ravni, ki trenutno velja, to je pri 0,2 %; hkrati je bistvenega pomena, da začne taka spremenjena obveznost poročanja takoj veljati.

                     (40)

                     Ukrep organa ESMA torej krepi zmožnost pristojnih nacionalnih organov, da se spopadajo z ugotovljenimi grožnjami in v celoti spremljajo ter upravljajo z grožnje k pravilnemu delovanju trgov in finančni stabilnosti ob stresnih razmerah na trgu.

               5.   TI UKREPI NE POVZROČAJO TVEGANJA REGULATORNE ARBITRAŽE (ČLEN 28(3)(B) UREDBE (EU) ŠT. 236/2012)

                     (41)

                     Organ ESMA bi moral ob sprejetju ukrepa na podlagi člena 28 Uredbe (EU) št. 236/2012 upoštevati, ali ukrep povzroča tveganje regulatorne arbitraže.

                     (42)

                     Ker se ukrep organa ESMA nanaša na obveznost poročanja udeležencev na trgu glede vseh delnic, ki so uvrščene v trgovanje na reguliranih trgih, se s tem zagotovi edinstven prag za poročanje vsem pristojnim nacionalnim organom, s čimer se zagotovijo enaki pogoji med udeleženci na trgu znotraj in zunaj Unije v zvezi s trgovanjem z delnicami, ki so uvrščene v trgovanje na reguliranih trgih.

               6.   UKREP ORGANA ESMA NIMA NEGATIVNEGA UČINKA NA UČINKOVITOST FINANČNIH TRGOV, SAJ NE ZMANJŠUJE LIKVIDNOSTI NAVEDENIH TRGOV ALI USTVARJA NEGOTOVOSTI ZA UDELEŽENCE NA TRGU, KI BI BILI NESORAZMERNI GLEDE NA KORISTI UKREPA (ČLEN 28(3)(C) UREDBE (EU) ŠT. 236/2012).

                     (43)

                     Organ ESMA mora oceniti, ali ima ukrep negativne učinke, ki bi bili nesorazmerni glede na koristi ukrepa.

                     (44)

                     Organ ESMA meni, da je ustrezno, da pristojni nacionalni organi skrbno spremljajo dogajanje na trgu in spreminjanje neto kratkih pozicij, preden se sprejmejo kakršni koli nadaljnji ukrepi. Organ ESMA meni, da trenutni pragovi za poročanje (0,2 % izdanega kapitala) v sedanjih izrednih razmerah na trgu morda niso ustrezni, da bi lahko pravočasno zaznali tržna gibanja.

                     (45)

                     Čeprav lahko okrepljena obveznost poročanja na podlagi tega sklepa povzroči dodatno breme subjektom, ki morajo poročati, pa udeležencev na trgu ne bo omejila pri sklepanju ali povečevanju svojih kratkih pozicij v delnicah. Zato učinkovitost trga ne bo prizadeta.

                     (46)

                     Ta ukrep ne bi smel vplivati na likvidnost trga, saj povečana obveznost poročanja za omejeno število udeležencev na trgu ne bi smela vplivati na njihove strategije trgovanja in s tem na njihovo udeležbo na trgu. Poleg tega namen izjeme, predvidene glede dejavnosti vzdrževanja trga in programov stabilizacije, ni povečati bremena subjektov, ki zagotavljajo pomembne storitve glede zagotavljanja likvidnosti in zmanjševanja nestanovitnosti, ki so v trenutnih okoliščinah še zlasti pomembne.

                     (47)

                     Organ ESMA meni, da omejevanje področja uporabe ukrepa na enega ali več sektorjev ali na omejeno število izdajateljev ne bi doseglo zaželenega učinka. Iz velikega padca cen, števila prizadetih delnic (in sektorjev) ter stopnje medsebojne povezanosti gospodarstev EU in mest trgovanja je mogoče sklepati, da bo vseevropski ukrep učinkovitejši od nacionalnih ukrepov v posameznih sektorjih.

                     (48)

                     Glede ustvarjanja negotovosti na trgu se z ukrepom ne uvajajo nove regulativne obveznosti, saj se spreminja le obstoječa obveznost poročanja, ki velja že od leta 2012, tako, da se zniža samo prag. Nanaša se na vse trgovanje z delnicami, ki so uvrščene v trgovanje na reguliranih trgih, zato ne ustvarja nobene negotovosti.

                     (49)

                     Organ ESMA tudi poudarja, da je ukrep omejen na poročanje o delnicah, ki so uvrščene v trgovanje na reguliranih trgih, da se zajamejo tiste pozicije, pri katerih je dodatno poročanje najpomembnejše. Ukrep se uporablja le, če pozicije po tistem, ko začne ukrep veljati, dosežejo ali presežejo prag 0,1 %.

                     (50)

                     Poleg tega organ ESMA meni, da taka okrepljena obveznost glede preglednosti ne bo imela negativnega učinka na učinkovitost finančnih trgov ali na vlagatelje, ki bi bil nesorazmeren glede na koristi ukrepa.

                     (51)

                     Glede trajanja ukrepa organ ESMA meni, da je trimesečno obdobje upravičeno glede na trenutno razpoložljive informacije. Organ ESMA se zaveda povečanega upravnega bremena nekaterih udeležencev na trgu, ki bo posledica tega sklepa, in načrtuje ponovno vzpostavitev običajne obveznosti poročanja takoj, ko se razmere izboljšajo, vendar hkrati ne more ovreči možnosti podaljšanja ukrepa, če se razmere poslabšajo.

               7.   POSVETOVANJE IN PRIGLASITEV (ČLEN 28(4) IN (5) UREDBE (EU) ŠT. 236/2012)

                     (52)

                     Organ ESMA se je posvetoval z Evropskim odborom za sistemska tveganja. Ta ni imel nobenih pripomb na sprejetje predlaganega sklepa.

                     (53)

                     Organ ESMA je pristojne nacionalne organe obvestil o tem predlaganem sklepu.

                     (54)

                     Ukrep organa ESMA se začne uporabljati, ko bo ta sklep objavljen na spletni strani tega organa –

               JE SPREJEL NASLEDNJI SKLEP:

            Člen 1
            Opredelitev pojmov
            Za namene tega sklepa izraz „regulirani trg“ pomeni regulirani trg, kot je navedeno v členu 4(1)(21) Direktive 2014/65/EU Evropskega parlamenta in Sveta (10).

            Člen 2
            Začasne dodatne obveznosti glede preglednosti

               1.   Fizična ali pravna oseba, ki ima neto kratko pozicijo v zvezi z izdanim kapitalom družbe, katere delnice so bile uvrščene v trgovanje na reguliranem trgu, obvesti zadevni pristojni organ, v skladu s členoma 5 in 9 Uredbe (EU) št. 236/2012 Evropskega parlamenta in Sveta, če pozicija doseže ali pade pod ustrezen prag za priglasitev iz odstavka 2 tega člena.

               2.   Ustrezni prag za priglasitev je 0,1 % izdanega kapitala zadevne družbe in vsak 0,1 % nad tem pragom.

            Člen 3
            Izjeme

               1.   V skladu s členom 16 Uredbe (EU) št. 236/2012 začasne dodatne obveznosti glede preglednosti iz člena 2 ne veljajo za delnice, ki so uvrščene v trgovanje na reguliranih trgih, če je glavno mesto trgovanja z delnicami v tretji državi.

               2.   Začasne dodatne obveznosti glede preglednosti iz člena 2 se ne uporabljajo za dejavnosti vzdrževanja trga.

               3.   Začasne dodatne obveznosti glede preglednosti iz člena 2 se ne uporabljajo za neto kratke pozicije v zvezi z izvajanjem stabilizacije iz člena 5 Uredbe (EU) št. 596/2014 Evropskega parlamenta in Sveta (11).

            Člen 4
            Začetek veljavnosti in uporaba
            Ta sklep začne veljati takoj po njegovi objavi na spletišču organa ESMA. Uporablja se od datuma njegovega začetka veljavnosti, in sicer tri mesece.

            V Parizu, 16. marca 2020

                  Za odbor nadzornikov

               Steven MAIJOOR

                  Predsednik

            (1)  UL L 331, 15.12.2010, str. 84.

            (2)  UL L 86, 24.3.2012, str. 1.

            (3)  UL L 274, 9.10.2012, str. 1.

            (4)  https://www.ecb.europa.eu/pub/financial-stability/fsr/html/ecb.fsr201911~facad0251f.en.html

            (5)  Avstrija, Belgija, Finska, Francija, Nemčija, Irska, Italija, Luksemburg, Nizozemska, Portugalska in Španija.

            (6)  https://www.cnmv.es/portal/verDoc.axd?t={2ac24be5-78d8-4360-8199-c181 c951 e1 e9}

            (7)  http://www.consob.it/web/consob-and-its-activities/news-in-detail/-/asset_publisher/kcxlUuOyjO9x/content/press-release-12-march-2020-short-selling-hp/718268

            (8)  https://www.fca.org.uk/news/news-stories/temporary-prohibition-short-selling

            (9)  Člen 5 Uredbe (EU) št. 236/2012

            (10)  Direktiva 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L 173, 12.6.2014, str. 349).

            (11)  Uredba (EU) št. 596/2014 Evropskega parlamenta in Sveta z dne 16. aprila 2014 o zlorabi trga (uredba o zlorabi trga) ter razveljavitvi Direktive 2003/6/ES Evropskega parlamenta in Sveta ter direktiv Komisije 2003/124/ES, 2003/125/ES in 2004/72/ES (UL L 173, 12.6.2014, str. 1).

            PRILOGA

               Opomba: Podatki za 15. marec 2020.

               Viri: Refinitiv EIKON; ESMA.

               Slika 2

               Uspešnost indeksov evropskih delnic

                        Sprememba v odstotkih od 20. februarja 2020

                        Sprememba v odstotkih v zadnjem tednu

                        Eurostoxx50

                        –32,36

                        –19,99

                        AT

                        –36,96

                        –23,50

                        BE

                        –33,65

                        –20,44

                        BG

                        –18,26

                        –15,47

                        CY

                        –22,47

                        –15,33

                        CZ

                        –24,79

                        –14,30

                        DE

                        –32,44

                        –20,02

                        DK

                        –22,42

                        –14,19

                        EE

                        –20,92

                        –14,25

                        ES

                        –33,24

                        –20,84

                        FR

                        –32,07

                        –19,87

                        GR

                        –39,34

                        –20,17

                        HR

                        –25,18

                        –16,88

                        HU

                        –25,34

                        –16,99

                        IE

                        –28,85

                        –17,85

                        IS

                        –18,24

                        –4,16

                        IT

                        –36,39

                        –23,30

                        LT

                        –16,65

                        –9,98

                        LU

                        –35,66

                        –19,27

                        LV

                        –10,87

                        –7,28

                        MT

                        –9,05

                        –7,55

                        NL

                        –30,42

                        –18,52

                        NO

                        –29,25

                        –17,39

                        PL

                        –33,04

                        –21,68

                        PT

                        –29,08

                        –17,85

                        RO

                        –22,30

                        –16,55

                        SE

                        –27,51

                        –15,50

                        SI

                        –22,37

                        –13,61

                        SK

                        –5,69

                        –5,02

                           Vir: Refinitiv Datastream.
                        Podatki na dan 15. marca 2020.


title: Sklep Sveta (EU) 2020/520 z dne 18. novembra 2019 o podpisu, v imenu Evropske unije in njenih držav članic, Protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino zaradi upoštevanja pristopa Republike Bolgarije, Republike Hrvaške in Romunije k Evropski uniji

text:
                  15.4.2020

                  SL

                  Uradni list Evropske unije

                  L 117/1

         SKLEP SVETA (EU) 2020/520
         z dne 18. novembra 2019
         o podpisu, v imenu Evropske unije in njenih držav članic, Protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino zaradi upoštevanja pristopa Republike Bolgarije, Republike Hrvaške in Romunije k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 172 v povezavi s členom 218(5) Pogodbe,
         ob upoštevanju Akta o pristopu Bolgarije in Romunije ter Akta o pristopu Hrvaške in zlasti člena 6(2) aktov,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino (1) (v nadaljnjem besedilu: Sporazum) je bil podpisan 1. decembra 2005 in je začel veljati 1. decembra 2013.

                     (2)

                     Bolgarija in Romunija sta postali državi članici Unije 1. januarja 2007, Hrvaška pa je postala država članica Unije 1. julija 2013.

                     (3)

                     V skladu s členom 6(2) Akta o pristopu Bolgarije in Romunije ter členom 6(2) Akta o pristopu Hrvaške se pristop k Sporazumu uredi s sklenitvijo protokola k Sporazumu. Navedene določbe predvidevajo poenostavljeni postopek, pri čemer se protokol sklene med Svetom, ki odloča soglasno v imenu držav članic, in Ukrajino.

                     (4)

                     Svet je 23. oktobra 2006 in 14. septembra 2012 Komisijo pooblastil za začetek pogajanj z zadevnimi tretjimi državami, da se sklenejo protokoli k mednarodnim sporazumom, ki so jih sklenile Unija in njene države članice.

                     (5)

                     Komisija je z izmenjavo verbalnih not uspešno zaključila pogajanja z Ukrajino o Protokolu k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino (v nadaljnjem besedilu: Protokol) zaradi upoštevanja pristopa Republike Bolgarije, Republike Hrvaške in Romunije k Evropski uniji.

                     (6)

                     Protokol bi bilo treba podpisati v imenu Evropske unije in njenih držav članic s pridržkom njegove poznejše sklenitve –

               SPREJEL NASLEDNJI SKLEP:

            Člen 1
            Podpis, v imenu Unije in njenih držav članic, Protokola k Sporazumu o sodelovanju pri civilnem globalnem satelitskem navigacijskem sistemu (GNSS) med Evropsko skupnostjo in njenimi državami članicami ter Ukrajino zaradi upoštevanja pristopa Republike Bolgarije, Republike Hrvaške in Romunije k Evropski uniji se odobri s pridržkom sklenitve Protokola. (2)

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

            Člen 3
            Ta sklep začne veljati na dan sprejetja.

            V Bruslju, 18. novembra 2019

                  Za Svet

                  Predsednik

               J. LEPPÄ

            (1)  UL L 125, 26.4.2014, str. 3.

            (2)  Besedilo Protokola bo objavljeno skupaj s sklepom o sklenitvi.


title: Sklep Sveta (EU) 2020/522 z dne 7. aprila 2020 o stališču, ki se v imenu Evropske unije zastopa v regionalnem usmerjevalnem odboru prometne skupnosti glede nekaterih proračunskih zadev v zvezi z izvajanjem Pogodbe o ustanovitvi prometne skupnosti

text:
                  15.4.2020

                  SL

                  Uradni list Evropske unije

                  L 117/9

         SKLEP SVETA (EU) 2020/522
         z dne 7. aprila 2020
         o stališču, ki se v imenu Evropske unije zastopa v regionalnem usmerjevalnem odboru prometne skupnosti glede nekaterih proračunskih zadev v zvezi z izvajanjem Pogodbe o ustanovitvi prometne skupnosti
         SVET EVROPSKE UNIJE JE –
         ob upoštevanju Pogodbe o delovanju Evropske unije ter zlasti člena 91 in člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Unija je v skladu s Sklepom Sveta (EU) 2017/1937 (1) podpisala Pogodbo o ustanovitvi prometne skupnosti (v nadaljnjem besedilu: Pogodba o prometni skupnosti). S Sklepom Sveta (EU) 2019/392 (2) je bila v imenu Unije odobrena 4. marca 2019. Veljati je začela 1. maja 2019.

                     (2)

                     Na podlagi člena 35 Pogodbe o prometni skupnosti regionalni usmerjevalni odbor prometne skupnosti (v nadaljnjem besedilu: usmerjevalni odbor) vsako leto sprejme proračun prometne skupnosti.

                     (3)

                     Usmerjevalni odbor sprejme sklep o proračunu prometne skupnosti za leto 2020, da se zagotovi izvajanje Pogodbe o prometni skupnosti.

                     (4)

                     Primerno je določiti stališče, ki se v imenu Unije zastopa v usmerjevalnem odboru, saj je sklep, ki ga sprejme usmerjevalni odbor, potreben za delovanje stalnega sekretariata prometne skupnosti in bo imel pravni učinek v razmerju do Unije.

                     (5)

                     S pooblastilom Komisije za začasno izvrševanje proračuna prometne skupnosti se ne spreminja bistvena narava pristojnosti, ki so na to institucijo prenesene s Pogodbo o Evropski uniji in Pogodbo o delovanju Evropske unije –

               SPREJEL NASLEDNJI SKLEP:

            Člen 1
            Stališče, ki se v imenu Unije zastopa v regionalnem usmerjevalnem odboru prometne skupnosti glede proračuna prometne skupnosti za leto 2020, temelji na osnutku sklepa usmerjevalnega odbora (3).

            Člen 2
            Ta sklep začne veljati na dan sprejetja.

            V Bruslju, 7. aprila 2020

                  Za Svet

                  Predsednik

               G. GRLIĆ RADMAN

            (1)  Sklep Sveta (EU) 2017/1937 z dne 11. julija 2017 o podpisu, v imenu Evropske unije, in začasni uporabi Pogodbe o ustanovitvi prometne skupnosti (UL L 278, 27.10.2017, str. 1).

            (2)  Sklep Sveta (EU) 2019/392 z dne 4. marca 2019 o sklenitvi, v imenu Evropske unije, Pogodbe o ustanovitvi prometne skupnosti (UL L 71, 13.3.2019, str. 1).

            (3)  Glej dokument ST 6534/20 na http://register.consilium.europa.eu.


title: Sklep Sveta z dne 14. aprila 2020 o sprejetju stališča Sveta o predlogu spremembe proračuna Evropske unije št. 1 za proračunsko leto 2020 2020/C 123 I/01

text:
                  16.4.2020

                  SL

                  Uradni list Evropske unije

                  CI 123/1

         SKLEP SVETA
         z dne 14. aprila 2020
         o sprejetju stališča Sveta o predlogu spremembe proračuna Evropske unije št. 1 za proračunsko leto 2020
         (2020/C 123 I/01)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
         ob upoštevanju Uredbe (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (1) in zlasti člen 44 Uredbe,
         ob upoštevanju naslednjega:

                     —

                     proračun Unije za proračunsko leto 2020 je bil dokončno sprejet 27. novembra 2019 (2);

                     —

                     Komisija je 27. marca 2020 predložila predlog, ki vsebuje predlog spremembe proračuna št. 1 k splošnemu proračunu za proračunsko leto 2020;

                     —

                     zaradi izbruha COVID-19 in nujnosti spoprijemanja s posledično javnozdravstveno krizo mora Svet nemudoma začeti postopek za sprejetje stališča o predlogu spremembe proračuna št. 1 k splošnemu proračunu za leto 2020. Zato je upravičeno, da se rok osmih tednov za obveščanje nacionalnih parlamentov, določen v členu 4 Protokola št. 1, skrajša v skladu s členom 3(3) Poslovnika Sveta –

               SPREJEL NASLEDNJI SKLEP:

            Edini člen
            Svet je stališče o predlogu spremembe proračuna Evropske unije št. 1 za proračunsko leto 2020 sprejel 14. aprila 2020.
            Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

            V Bruslju, 14. aprila 2020

                  Za Svet

                  Predsednik

               G. GRLIĆ RADMAN

            (1)  UL L 193, 30.7.2018, str. 1.

            (2)  UL L 57, 27.2.2020, str. 1.